Գործունեության մեկ տարվա ընթացքում երիտասարդները Գյումրիում բնակվող հաշմանդամություն ունեցող անձանց տները վերանորոգելու երկու փորձ են ձեռք բերել. մի դեպքում խոնավ պատերի ներսում բնակվող ընկերոջ սենյակն են կոսմետիկ հարդարել, մյուս դեպքում՝ հիմնովին փլուզել ու կառուցել շահառուի տան նախամուտքը, վերանորոգել ու ձևափոխել կտուրը, գազի խողովակաշարը, ջրի հոսքագիծը և զրոյից սանհանգույց կառուցել ոչ թե դրսում, ինչպես առաջ էր, այլ՝ ներսում: Հետագայում իրականացնելու համար, առաջնահերթության սկզբունքով, ևս չորս դեպք են առանձնացրել՝ Դաունի համախտանիշ ունեցող երիտասարդի խոհանոցը հարմարեցնել, սայլակով տեղաշարժվող շահառուի բնակելի շենքում վերելակ տեղադրել, կոսմետիկ հարդարել ևս երկու բնակարան: